Verder bepaal die wet in artikel 60 dat produkte, soos kos, herroep kan word en in artikel 61 dat winkels aanspreeklik gehou kan word vir skade wat deur produkte veroorsaak word. Die aanspreeklikheid vir skade wat deur besmette kos veroorsaak word, hou natuurlik nou verband met die datum daarop. Indien jy egter kos voor die vervaldatum koop en dit ná die vervaldatum eet en siek word, sal dit vir jou rekening wees en jy sal geen eis teen die winkel hê nie.
Die wet maak dit egter volgens die ombudsman se adviesnotas ook duidelik dat winkels nie meer die skuld vir produkte wat nie betyds van die rakke verwyder is nie, op die skouers van die verskaffer kan pak nie, aangesien die wet voorsiening maak daarvoor dat die winkel aanspreeklik is vir alles wat sy werknemers of agente doen (of in hierdie geval, nie doen nie).
Die woorde sell by of display until dui die laaste datum aan waarop die kosproduk vir verkoop aangebied kan word en laat ’n redelike tyd op jou kombuisrak toe. Use by dui aan dat jy hierdie kosproduk teen hierdie datum moet eet nadat jy dit volgens die aanwysings op die verpakking gehou het.
Best before-datums word gebruik op ’n verskeidenheid bevrore, gedroogde, ingemaakte en ander voedsel en is meer ’n aanduiding van gehalte as van veiligheid, behalwe op vars eiers. Die datum is ook net van toepassing indien die kos reg gebêre word.
Ironies dat baie van die sogenaamde “ou kos” in groot maat gebuit is en weggedra en nie deur die ” besorgdes” in die winkel vernietig is nie. Vermoed hier is n ander agenda wat deur ‘n onafhanklike komissie ondersoek behoort te word.
Jy kan nie waardes (of integriteit) met wetgewing probeer afdwing nie. Geen maatskappy wat sy sout werd is, of wat se reputasie vir hulle iets beteken nie, sal voedsel verskaf wat nie meer geskik is vir gebruik nie.